Id-Deċiżjoni tal-Kummissjoni
tat-3 ta’ Ottubru 2003
li temenda d-Deċiżjoni 2000/159/KE dwar l-approvazzjoni provvisorja ta’ pjanijiet dwar residwi ta’ pajjiżi terzi skond id-Direttiva tal-Kunsill 96/23/KE
(innotifikata taħt id-dokument numru K(2003) 3497)
(Test b’relevanza għaż-ŻEE)
(2003/702/KE)
IL-KUMMISSJONI TAL-KOMUNITAJIET EWROPEJ
Wara li kkonsidrat it-Trattat li jistabbilixxi l-Komunitajiet Ewropej,
Wara li kkonsidrat id-Direttiva tal-Kunsill 96/23/KE tad-29 ta’ April 1996 fuq miżuri biex timmonitorja ċerti sostanzi u r-residwi tagħhom f’annimali ħajjiin u prodotti magħmula minn annimali u li tħassar id-Direttivi 85/358/KEE u 86/469/KEE u d-Deċiżjonijiet 89/187/KEE u 91/664/KEE [1], kif l-aħħar emendata bir-Regolament (KE) Nru 806/2003 [2], u b’mod partikolari l-Artikolu 29 tiegħu,
Wara li kkunsidrat id-Direttiva tal-Kunsill 72/462/KEE tat-12 ta’ Diċembru 1972 dwar problemi relatati ma’ spezzjonijiet sanitarji u veterinarji ma’ l-importazzjoni ta’ bovini, ovini u mogħoż u ħnieżer, laħam frisk jew prodotti tal-laħam minn pajjiżi terzi [3], kif l-aħħar emendat bir-Regolament (KE) Nru 807/2003 [4], u b’mod partikolari l-Artikolu 3 tiegħu,
Billi:
(1) Deċiżjoni tal-Kummissjoni 2000/159/KE tat-8 Frar 2000 dwar l-approvazzjoni provvisorja ta’ pjanijiet dwar residwi ta’ pajjiżi terzi skond id-Direttiva tal-Kunsill 96/23/KE [5], kif l-aħħar emendata mid-Deċiżjoni 2003/485/KE [6], telenka l-pajjiżi terzi li ssottomettew pjan, li jelenka l-garanziji offruti mill-pajjiżi terzi għal dak li hu monitoraġġ tal-gruppi ta’ residwi u sostanzi rreferitit fl-Anness I għad-Direttiva 96/23/KE.
(2) Ċerti pajjiżi terzi ppreżentaw pjani lill-Kummissjoni għall-monitoraġġ ta’ residwu għal prodotti and speċji li ma humiex indikati fl-Anness tad-Deċiżjoni 2000/159/KE. Il-valutazzjoni ta’ dawn il-pjani ta’ monitoraġġ u l-informazzjoni addizzjonali mitluba mill-Kummissjoni tat garanziji suffiċjenti fuq il-monitoraġġ tar-residwu f’dawn il-pajjiżi terzi għall-prodotti jew l-speċji indikati. Dawn il-prodotti u l-ispeċji għandhom jintgħaddu fl-Anness tad-Deċiżjoni Nru 2000/159/KE għal dawn il-pajjiżi.
(3) Id-Deċiżjoni 2000/159/KE għaldaqstant għandha tiġi emendata skond dan.
(4) Il-miżuri prekritti f’din id-Deċiżjoni huma skond l-opinjoni tal-Kumitat Permanenti dwar il-Katina Alimentarja u s-Saħħa ta’ l-Annimali,
ADDOTTAT DIN ID-DEĊIŻJONI:
Artikolu 1
L-Anness għad-Deċiżjoni 2000/159/KE huwa sostitwit bit-test fl-Anness għal-din id-Deċiżjoni.
Artikolu 2
Dan id-Deċiżjoni hija indirizzata lill-Istati Membri.
Magħmula fi Brussel, fit-3 ta’ Ottubru 2003.